இது தொடர்பாக, அமைச்சர் ராஜு கட்சி தலைமையில் முறையிட்டுள்ளார். எந்த நடவடிக்கையும் இல்லை. அதேபோல தகவல் தொழில்நுட்ப அணியில் மாநில செயலர் ராமச்சந்திரன் தலைமையில் ஒரு அணியும், சசிகலாவால் மாநில செயலராக நியமிக்கப்பட்ட ராஜ்சத்யன் தலைமையில் தனி அணியும் செயல்பட்டு வருகிறது. சமீபத்தில் மாணவர்களுக்கு ‘சைபர் கிரைம்‘ குறித்த விழிப்புணர்வு நிகழ்ச்சிக்கு ராஜ்சத்யன் ஏற்பாடு செய்தார். அதற்கு ராமச்சந்திரனை அழைக்கவில்லை. இந்நிகழ்ச்சியில் அமைச்சர்கள் ஜெயகுமார், மணிகண்டன் ஆகியோர் பங்கேற்றனர். கோஷ்டிகளை ஒழிக்க வேண்டிய அமைச்சர்கள் ஒரு தரப்பினரை ஊக்கப்படுத்துவது மற்றொரு தரப்பினரிடம் அதிருப்தியை ஏற்படுத்தி உள்ளது.